Delegaţia Permanentă a PNL a votat luni cu majoritate de voturi pentru scoaterea lui Călin Popescu Tăriceanu din sala de şedinţe a reuniunii, propunerea venind din partea lui Ludovic Orban ca urmare a obiecţiilor ridicate de Mircea Ionescu Quintus.

Tăriceanu a venit la reuniunea Delegaţiei Permanente însoţit de Radu Stroe, Daniel Chiţoiu şi Andrei Gerea. În urma obiecţiilor ridicate de preşedintele de onoare al PNL, Mircea Ionescu Quintus, privitoare la participarea lui Tăriceanu la şedinţă, deputatul PNL Ludovic Orban a solicitat vot pentru scoaterea lui Tăriceanu din sală.

Majoritatea au fost în favoarea propunerii lui Orban, iar fostul preşedinte al PNL a întrunit doar patru sau cinci voturi "pentru".

Tăriceanu a spus, când a ieşit, că PNL ar trebui să analizeze rezultatul votului de duminică.

Tăriceanu: Conducerea PNL e demisionară, nu mai are legitimitate, contest deciziile din DP

ostul preşedinte liberal Călin Popescu Tăriceanu a declarat, luni, că actuala conducere a PNL este demisionară şi nu mai are legitimitate, şi a anunţat că, din punctul său de vedere, contestă legitimitatea unor decizii luate în Delegaţie, privind interzicerea unor alianţe.